b"\n_START_ARTICLE_\nTefro\xc3\xafta\n_START_SECTION_\nCaracter\xc3\xadstiques qu\xc3\xadmiques\n_START_PARAGRAPH_\n\xc3\x89s un silicat de mangan\xc3\xa8s. El grup de l'olivina al qual pertany s\xc3\xb3n tots silicats del sistema cristal\xc2\xb7l\xc3\xad ortor\xc3\xb2mbic, tenint la tefro\xc3\xafta estructura molecular de nesosilicat amb cations en coordinaci\xc3\xb3 octa\xc3\xa8drica, sense anions addicionals._NEWLINE_Forma dues s\xc3\xa8ries de soluci\xc3\xb3 s\xc3\xb2lida, una d'elles amb la fayalita ((Fe\xc2\xb2\xe2\x81\xba)\xe2\x82\x82SiO\xe2\x82\x84), en la qual la substituci\xc3\xb3 gradual del mangan\xc3\xa8s per ferro va donant els diferents minerals de la s\xc3\xa8rie. Una segona s\xc3\xa8rie \xc3\xa9s la que forma amb la forsterita  (Mg\xe2\x82\x82SiO\xe2\x82\x84), en la qual es va substituint el mangan\xc3\xa8s per magnesi. Tamb\xc3\xa9 s'han descrit s\xc3\xa8ries amb l'olivina c\xc3\xa0lcica._NEWLINE_A m\xc3\xa9s dels elements de la seva f\xc3\xb3rmula, sol portar com a impureses: ferro, zinc, calci i Magnesi.\n_START_SECTION_\nFormaci\xc3\xb3 i jaciments\n_START_PARAGRAPH_\nApareix en jaciments de minerals del ferro i mangan\xc3\xa8s, en roques sedimentaris metamorfitzades i pissarres. Tamb\xc3\xa9 es forma en roques sotmeses a metamorfisme de contacte riques en mangan\xc3\xa8s._NEWLINE_Sol trobar-se associat a altres minerals com: cincita, willemita, franklinita, rodonita, jacobsita, di\xc3\xb2psid, gageita,bustamita, glaucocroita, zincita, banalsita o alleghanyita."